CELEX: 32022D0947
Language: mt
Date: 2022-03-01 00:00:00
Title: Deċiżjoni tal-Kummissjoni (UE) 2022/947 tal-1 ta’ Marzu 2022 dwar l-approvazzjoni tal-iskema ta’ riżoluzzjoni għal Sberbank banka d.d (notifikata bid-dokument C(2022) 1402) (It-test bl-Ingliż biss huwa awtentiku)

20.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 164/63
               
            
         DEĊIŻJONI TAL-KUMMISSJONI (UE) 2022/947
         tal-1 ta’ Marzu 2022
         dwar l-approvazzjoni tal-iskema ta’ riżoluzzjoni għal Sberbank banka d.d
         
            
               (notifikata bid-dokument C(2022) 1402)
            
         
         (It-test bl-Ingliż biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1), u b’mod partikolari t-tieni subparagrafu tal-Artikolu 18(7) tiegħu,
         Billi:
         
                     (1)
                  
                  
                     Fl-1 ta’ Marzu 2022 fil-17:26 il-Bord Uniku ta’ Riżoluzzjoni (SRB) ittrażmetta skema ta’ riżoluzzjoni għal Sberbank banka d.d., inwaqqfa fis-Slovenja lill-Kummissjoni f’konformità mal-Artikolu 18(7) tar-Regolament (UE) Nru 806/2014.
                  
               
                     (2)
                  
                  
                     Fl-iskema ta’ riżoluzzjoni, l-SRB jiddikjara li l-kundizzjonijiet kollha għar-riżoluzzjoni stipulati fl-ewwel subparagrafu tal-Artikolu 18(1) tar-Regolament (UE) Nru 806/2014 huma rispettati minn Sberbank banka d d, u jevalwa għaliex hemm bżonn azzjoni ta’ riżoluzzjoni fl-interess pubbliku.
                  
               
                     (3)
                  
                  
                     L-iskema ta’ riżoluzzjoni, f’konformità mal-Artikolu 18(6) tar-Regolament (UE) Nru 806/2014, tqiegħed lil Sberbank banka d d. taħt riżoluzzjoni u tiddetermina l-applikazzjoni tal-bejgħ ta’ għodda ta’ negozju lill-istituzzjoni taħt riżoluzzjoni. L-iskema ta’ riżoluzzjoni tipprovdi wkoll ir-raġunijiet li minħabba fihom dawk l-elementi huma adegwati.
                  
               
                     (4)
                  
                  
                     Il-Kummissjoni taqbel mal-iskema ta’ riżoluzzjoni. B’mod partikulari taqbel mar-raġunijiet mogħtiija mill-SRB li minħabba fihom hi neċessarja r-riżoluzzjoni fl-interess pubbliku skont l-Artikolu 18(5) tar-Regolament (UE) Nru 806/2014.
                  
               
                     (5)
                  
                  
                     Jenħtieġ li l-iskema ta’ riżoluzzjoni kif ippreżentata mill-SRB għaldaqstant tiġi approvata,
                  
               ADOTTAT DIN ID-DEĊIŻJONI:
         
            Artikolu 1
            l-iskema ta’ riżoluzzjoni għal Sberbank banka d.d hija approvata.
         
         
            Artikolu 2
            Din id-Deċiżjoni hija indirizzata lill-Bord Uniku ta’ Riżoluzzjoni.
         
         
            Magħmul fi Brussell, l-1 ta’ Marzu 2022.
            
               
                  Għall-Kummissjoni
               
               Mairead MCGUINNESS
               
                  Membru tal-Kummissjoni
               
            
         
         
            (1)  Ippubblikat fil-Ġurnal Uffiċjali — it-30 ta’ Lulju 2014 — L 225:pp1 sa 90: http://eur-lex.europa.eu/legal-content/MT/TXT/PDF/?uri=CELEX:32014R0806&from=MT